Ах, межат могай улына? Шке калыкнам ,шочмо пÿртÿснам моктен мурышо мургайыкнам порын шарнаш мондена, илымыж годым шÿм шокшынам , поро шомакнам чаманена, неле годым полыш кидым пуаш мондена… 30 мартыште поэт Семен Николаев, мурызо Светлана Сушкина да аккомпаниатор Раиса Яшметова поро йолташым, поэтым, ура чонан, азан гай лывырге кумылан айдемым, композитор-влак Э. Сапаев ден И. Молотовым шарналтен, С.Г. Чавайн лÿмеш национальный библиотекын залыштыже «Тÿзланымаш» касым эртарышт. Тыге лÿмден поэт Семен Николаев ты программым. Тудо ончылныжо моткоч суап корным ужеш: 50-60-шо ийлаште ÿмыр лугыч колышо самырык танже-влакым шарналташ. Калык деке лукташ. А ушышко Юрий Чавайнын юзо мутпарчаже толын пура: